section_heading: Tijek operacije
paragraph_text: Poslije brižljive pripreme Stožera kombiniranih operacija, noću 27. na 28. veljače 1942. izvršen je prepad na stanicu. Točno u ponoć s oko 100 m spuštena je satnija od 120 padobranaca. U strojničkim gnijezdima nije bilo nikoga, pa su se padobranci nesmetano spustili i okupili. U sastavu padobranske satnije nalazilo se odjeljenje inženjeraca i stručnjak za radar. Podijeljena u 3 udarne grupe, satnija je brzo savladala otpor stražara, zauzela pješčano žalo, za desetak minuta skinula glavne dijelove radara, a ostatak razorila. U međuvremenu su na žalo stigli desantno-jurišni čamci prevezeni brodom preko La Manchea u pratnji motornih topovnjača. Vodeći borbu prilikom povlačenja, padobranci su se uspjeli sa zapljenjenim materijalom ukrcati i povući uz neznatne gubitke.